Дворецот Петерхоф со каскадните водоскоци.
„Колибата" (1829) во паркот „Александрија" — летна резиденција на царот Николај I.
**Петерхоф** (руски: *Петерго́ф*, од германски: *Peterhof*, „*Петров двор*"), 1944-1997 г. **Петродворец** — град во Петродворечкиот реон, под надлежност на федералниот град Санкт Петербург, сместен на јужниот брег на Финскиот Залив. Населението брои 73,199 жители (2010); 

Во градот е сместен еден од двата кампуса на Санктпетербуршкиот државен универзитет, како и погоните на Петродворечкиот часовнички завод — водечкиот производител на часовници во земјата. Најзначајна знаменитост на градот е истоимениот дворец „Петерхоф" со своите градини, изградени од архитектот Бартоломео Растрели (1700-1771) по наредба на царот Петар Велики и го носат прекарот „Рускиот Версај". Овој збир од дворски градби, заедно со градскиот центар на Санкт Петербург е прогласен за светско наследство на УНЕСКО.

Дворци, фонтани и градини
-------------------------

Дворецот Петерхоф е изграден на 16-метарска спила, стотина метри од морскиот брег. Помеѓу карпестите воздишенија и брегот е сместена Долната градина (*Нижни сад*), која е распослана на површина од 1,02 км2 и зафаќа најголем дел од дворскиот комплекс, протегајќи се од исток кон запад во должина од 200 м. Тука се поставени највеќето фонтани, како и неколку помали дворци и помошни објекти. Источно од Долната градина е сместен паркот „Александрија" украсен со неоготски градби од XIX век како Готската кепела, дело на прочуениот германски архитект Карл Фридрих Шинкел (1781-1841).

Над карпите, кај средината на Долната градина се протега Големиот дворец. Јужно од него е релативно малата Горна градина (*Верхни сад*). По падината на спилата под дворецот е изградена Големата каскада — главната атракција на целиот комлекс. Под неа почнува Морскиот Канал, кој се вбројува меѓу најкрупните хидротехнички зафати на барокниот период, и ја дели Долната градина на две полоовини.

Петродворечки часовнички завод
------------------------------

Во Петерхоф се наоѓа најстарата фабрика во Русија, основана во 1721 г. од Петар Велики, најпрвин како леарско-каменорезачки завод за изградба на дворецот Петерхоф, но и други дворци во Санкт Петербург. Во 1920-тите отпочнало производството на делови за часовници, а по Втората светска војна заводот почнал со производство на целосни часовници со марка „Победа", во 1961 г. преименувана во „Ракета". Во 1985 г. заводот имал дури 7.500 вработени, произвесдувајќи 5 милиони рачни часовници годишно. Денес останува последната часовничка фабрика во Русија со целосно самостојна изработка на механизми, иако обемот на производство е значително помал.

Сообраќај
---------

Источната капела, едно од двете крилни зданија на средишните згради.
Градот го опслужуваат три железнички станици: Нов Петерхоф, Стар Петерхоф и Универзитет. До дворците се стигнува и со хидроглисери кои поаѓаат кај Зимскиот дворец во Санкт Петербург, но лесно се достапни и преку автопат. Меѓу Санкт Петербург и Петерхоф редовно сообраќаат јавни превозни средства и поединечни такси-возила.

Горната градина е пристапна бесплатно, а влезот во Долната градина се наплаќа. Дворците и гротото можат да се посетат само со водич.

Збратимени градови
------------------

* Германија Бад Хомбург, Германија
* Франција Ле Блан Менил, Франција
* Полска Сопот, Полска

Наводи
------

1. 1 2  Федерална служба за државна статистика (2011). „Всероссийская перепись населения 2010 года. Том 1". *Всероссийская перепись населения 2010 года*. Федерална служба за државна статистика. Посетено на June 29, 2012.
2. ↑  „26. Численность постоянного населения Российской Федерации по муниципальным образованиям на 1 января 2018 года". Федерална служба за државна статистика. Посетено на 23 јануари 2019.
3. ↑  „Об исчислении времени". *Официальный интернет-портал правовой информации*. 3 јуни 2011. Посетено на 19 January 2019.
4. ↑  Почта России. Информационно-вычислительный центр ОАСУ РПО. (*Russian Post*). Поиск объектов почтовой связи (*Postal Objects Search*) (на руски)
5. ↑  Документарец за историјата на Петродворечкиот часовнички завод „Ракета" на руски со англиски превод.
6. ↑  Факти и написи за историјата на Петродворечкиот часовнички завод „Ракета" (руски) (англиски)

Надворешни врски
----------------

|  |  |
| --- | --- |
| Ризница | „Петерхоф" на Ризницата ? |

* Управен портал на Петерхоф Архивирано на 16 јуни 2021 г.
* Официјална страница на музејот Петерхоф
* Петерхоф: историја на градините и градот
* Петродворечки часовнички завод

|  |  |  |  |  |
| --- | --- | --- | --- | --- |
| 

| * п
* р
* у
Градови во состав на Санкт Петербург |
| --- |
|  |
| 
* Зеленогорск
* Колпино
* Красное Село
* Кронштат
* Ломоносов
* Павловск
* Петерхоф
* Пушкин
* Сестрорецк

 | Грб на Санкт Петербург |

 |

|  |  |  |  |  |
| --- | --- | --- | --- | --- |
| 

| * п
* р
* у
Градби на Бартоломео Растрели |
| --- |
|  |
| 
* *Анин дворец* (1730)
* *Анин зимски дворец* (1733)
* Рундалски дворец (1736)
* Митавски дворец (1738)
* *Летен дворец* (1741)
* Голем дворец - Петерхоф (1747)
* *Зимски кремљски дворец* (1747)
* Црква „Свети Андреја" (1749)
* Манастир „Смолни" (1749)
* Воронцовски дворец (1749)
* Катерински дворец (1752)
* Мариински дворец (1752, 1870)
* Строгановски дворец (1753)
* Зимски дворец (1753)

 | Бартоломео Растрели |

 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* GND: 4192357-1
* SUDOC: 14858571X
* NKC: ge250823

 |

 |

Координати: 59°53′N 29°54′E﻿ / ﻿59.883° СГШ; 29.900° ИГД﻿ / 59.883; 29.900